31978R0913
L 119/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EВРАТОМ, EОВС, EИО) № 913/78 НА СЪВЕТА
от 2 май 1978 година
за изменение на Регламент (EИО, Eвратом, EОВС) № 260/68 относно определяне на условията и процедурата за прилагане на данъка в полза на Европейските общности
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на единен Съвет и единна Комисия на Европейските общности,
като взе предвид Протокола относно привилегиите и имунитетите на Европейските общности, и по-специално член 13 от него,
като взе предвид предложението на Комисията,
като има предвид, че Регламент (EИО, Eвратом, EОВС) № 260/68 на Съвета от 29 февруари 1968 г. относно определяне на условията и процедурата за прилагане на данъка в полза на Европейските общности (1), последно изменен с Регламент (EОВС, EИО, Eвратом) № 1544/73 (2), следва да се измени, за да се вземе предвид Регламент (Eвратом, EОВС, EИО) № 912/78 на Съвета от 2 май 1978 г. за изменение на Правилника за длъжностните лица на Европейските общности и Условията за работа на другите служители на Европейските общности (3),
ПРИЕ НАСТОЯЩИЯ РЕГЛАМЕНТ:
Член 1
Следното тире се добавя към член 6, параграф 1, буква а) от Регламент (EИО, Eвратом, EОВС) № 260/68:
„-
в съответствие с член 70a от Правилника за длъжностните лица.“
Член 2
Настоящият регламент влиза в сила в деня след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 2 май 1978 година.